stanford-oval/wikipedia huggingface dataset:
בינדי
משמעות דתית

באופן מסורתי, האזור שבין הגבות (שם ממוקם הבינדי) נחשב לצ'אקרה השישית, אג'נה, מושב "החוכמה הנסתרת". הבינדי נאמר כי שומר על אנרגיה ומחזק את הריכוז. הבינדי מייצג גם את העין השלישית. הסוקטה של הנאסדיה מהריג ודה, הטקסט הסנסקריטי הקדום ביותר, מזכירה את המילה בינדו.
הערות שוליים

↑  "History and Etymology for bindi". Merriam-Webster. נבדק ב-16 בינואר 2022. borrowed from Hindi bindī, literally, "dot, mark" (or a cognate Indo-Aryan word), going back to the Middle Indo-Aryan and Sanskrit stem bindu- "drop, spot," it’s worn by Hindu, Buddhist, Jaina and some Sikhs {{cite web}}:  (עזרה)
↑  "Bindi etymology" (באנגלית). Etymologeek. נבדק ב-16 בינואר 2022. English word bindi comes from Hindi बिंदी {{cite web}}:  (עזרה)
↑  Khanna 1979: p. 171
↑  Xiaoou, Yu (10 בספטמבר 2014). "Guidelines for school entrance in ancient China". ChinaCulture.org. נבדק ב-16 בפברואר 2018. {{cite web}}:  (עזרה)
↑  Swami Ranganathananda (1991). Human Being in Depth: A Scientific Approach to Religion. SUNY Press. p. 21. ISBN 0791406792.
↑  Shakya, pp. 82–83
↑  Southeast Asia: A Historical Encyclopedia, from Angkor Wat to East Timor, by Keat Gin Ooi p. 642
↑  Hindu-Buddhist Architecture in Southeast Asia by Daigorō Chihara p. 226
↑  "nasadiya-suktha-and-purusha-suktha". 21 בספטמבר 2012. {{cite web}}:  (עזרה)
| --- | --- |
בקרת זהויות :  NLI: 987007549069005171  LCCN: sh90001429
בלה חדיד

| --- | --- |

חדיד, 2018
 לידה:  9 באוקטובר 1996 (בת 28) ארצות הברית וושינגטון די. סי., ארצות הברית
 שם לידה:  Isabella Khair Hadid 
 מדינה:  ארצות הברית 
 השכלה:  תיכון מליבו  בית הספר החדש לעיצוב ע"ש פרסונס 
 תקופת הפעילות:  מ-2012
 מקצוע:  דוגמנית
 השקפה דתית:  אסלאם 
 בן או בת זוג:  דה ויקנד (אפריל 2015–נובמבר 2016)  דה ויקנד (מאי 2018–אוגוסט 2019)  Adan Banuelos (אוקטובר 2023–?) 
 
איזבלה ח'איר "בלה" חדיד (באנגלית: Isabella Khair "Bella" Hadid; נולדה ב-9 באוקטובר 1996) היא דוגמנית אמריקאית.
ביוגרפיה

חדיד נולדה בוושינגטון די. סי. שבארצות הברית, וגדלה בלוס אנג'לס. היא בת לאב פלסטיני-אמריקאי ולאם הולנדית-אמריקאית. אביה הוא מוחמד חדיד, יזם נדל"ן שנולד בנובמבר 1948 בנצרת שבישראל למשפחה מוסלמית. אמה היא יולנדה חדיד (לבית ואן דן הריק) – דוגמנית עבר שנולדה וגדלה בפפנדרכט שבהולנד למשפחה נוצרית. אחותה הבכורה של חדיד היא הדוגמנית ג'יג'י חדיד, ולהן אח צעיר, גם הוא דוגמן, בשם אנואר חדיד. לה גם שתי אחיות-למחצה הגדולות ממנה, מנישואיו הראשונים של אביה, ועוד חמש אחיות חורגות מאביה החורג.
לאחר שהוריה התגרשו, נישאה אמה בשנית למפיק המוזיקלי הקנדי דייוויד פוסטר. ב-2015 הם התגרשו, וב-2016 שינתה יולנדה את שם משפחתה מפוסטר שוב לחדיד. ב-2014, התארס אביה מוחמד לשיבא ספאי, דוגמנית ואשת עסקים ילידת איראן.
חיים אישיים

ב-2014, בגיל 17, נעצרה לאחר שנהגה בשכרות. רישיונה נשלל לשנה, ונגזרו עליה שישה חודשים על תנאי. בנוסף, נענשה וקיבלה 25 שעות של עבודות שירות, לצד 20 שעות של מפגשי אלכוהוליסטים אנונימיים.
בשנים 2015–2019 הייתה בזוגיות לסירוגין עם הזמר הקנדי דה ויקנד.
ב-2017 השתתפה עם אחותה ג'יג'י בהפגנה בה מחו על צו איסור הכניסה על המוסלמים שהטיל נשיא ארצות הברית דונלד טראמפ. לפני כן אמרה חדיד למגזין "פורטר" כי אביהם מוחמד תמיד התפלל עמן כמוסלמי. ב-2017 השתתפה בהפגנה שנערכה בלונדון נגד הכרת ארצות הברית בירושלים כבירת ישראל.
חיים אישיים > דת ופוליטיקה

כשדנה בהתנגדותה למדיניות ההגירה של הנשיא טראמפ בשנת 2017, חדיד שיתפה במהלך ראיון כי היא "גאה להיות מוסלמית" בעודה משקפת את ההיסטוריה של אביה כפליט.
במרץ 2022, במהלך כתבת שער עם מגזין ווג, חדיד חשפה שהיא חיה אורח חיים רוחני, ולמרות שמשפחתה לא הייתה דתית, היא גדלה ללמוד על יהדות ומתעניינת באסלאם. "אני מאוד רוחנית, ואני מגלה שאני מתחברת לכל דת" אמרה. "יש את הדבר הזה-הדרך שלי היא-הדרך הנכונה בטבע האנושי, אבל בשבילי זה לא קשור לאל שלי או לאל שלך. אני פשוט קוראת למי שמוכן להיות שם בשבילי."
בינואר 2017, חדיד השתתפה בצעדת "No Ban, No Wall" (אין איסור, אין חומה) בניו יורק, ואמרה בראיון שההיסטוריה המשפחתית שלה היא שהניעה אותה להשתתף בצעדה: "אני באה מרקע ממש מגוון. אני חוויתי חוויות מדהימות בכל העולם... ולמדתי שכולנו רק אנשים, ולכולנו מגיע כבוד וטוב לב. אל לנו להתייחס לאנשים כאילו הם לא ראויים לחסד רק בגלל האתניות שלהם. זה פשוט לא בסדר".
ב-8 בדצמבר הצטרפה חדיד להפגנות בלונדון נגד החלטת טראמפ להעביר את שגרירות ארצות הברית בישראל ולהכיר בירושלים כבירת ישראל.
אקטיביזם ועמדות פוליטיות

חדיד ידועה בתור פרו-פלסטינית קיצונית.
במשך השנים השתתפה בעצרות והפגנות רבות הפועלות למען "שחרור פלסטין" ובעיקר נגד ישראל, עם קריאות אנטי-ציוניות.
בשנת 2021, במהלך מבצע שומר החומות, השתתפה חדיד בהפגנה פרו פלסטינית בניו יורק, זאת לאחר עשרות פוסטים אנטי-ציונים בעמוד האינסטגרם שלה.
היא גם ידועה כאנטי ציונית המתנגדת לפעולות צה"ל. במרץ 2022, בפוסט לעמוד האינסטגרם שלה, כתבה: "הכיבוש הורג נשים וילדים על בסיס קבוע", וספגה ביקורות רבות לאחר מכן.
באוקטובר 2023, חודש לאחר טבח שבעה באוקטובר, העלתה חדיד לראשונה פוסט לעמוד האינסטגרם שלה, וכתבה: "אסור לקחת ילד או כל אדם ממשפחתו. זה נכון לגבי ישראלים ופלסטינים כאחד". בנוסף ציינה כי היא מתכוונת לשני הצדדים: "אני מתאבלת על המשפחות הישראליות שמתמודדות עם הכאב והתוצאות של ה-7 באוקטובר" זאת לאחר שספגה איומים רבים בעקבות שתיקתה.
פרסים ומועמדויות

| שָׁנָה | סוּג | פרס | תוֹצָאָה |
| --- | --- | --- | --- |
| 2015 | פרסי התעשייה של Models.com | Break Out Star: Women (Reader's Choice) | זכייה |
| 2016 | פרסי האופנה השנתיים השניים של לוס אנג'לס | דוגמנית השנה | זכייה |
| 2016 | GQ | דוגמנית השנה | זכייה |
| 2016 | פרסי האופנה הבריטית | הדוגמנית הבינלאומית של השנה | מועמדות |
| 2016 | פרסי התעשייה של Models.com | דוגמנית השנה (בחירת התעשייה) | זכייה |
| 2016 | פרסי התעשייה של Models.com | דוגמנית השנה (בחירת הקורא) | מועמדות |
| 2016 | פרסי התעשייה של Models.com | כוכבת השנה של המדיה החברתית (בחירת הקורא) | מועמדות |
| 2017 | פרסי התעשייה של Models.com | דוגמנית השנה (בחירת התעשייה) | זכייה |
| 2022 | פרסי התעשייה של Models.com | דוגמנית השנה (בחירת התעשייה) | זכייה |
| 2022 | פרסי התעשייה של Models.com | דוגמנית השנה (בחירת הקורא) | זכייה |
| 2022 | פרסי התעשייה של Models.com | הדוגמנית הראשונה שזוכה בשני תארים מקבילים באותה שנה |  |
פרסים ומועמדויות > הופעה ברשימות

2023: טיים 100
הערות שוליים

↑  סילבסטר סטאלון תובע טייקון יליד-נצרת, אתר ערוץ 7 (באנגלית); Unmasking the Mysterious Mohamed Hadid
↑  "לראות ולא להאמין: ככה נראית אמן החורגת של ג'יג'י ובלה חדיד | Fashion Forward | אופנה". fashionforward.
↑  Bruna Nessif, "Yolanda Foster's 17-Year-Old Daughter Bella Hadid Arrested for DUI", E! Online, July 22 2014
↑  Mike Vulpo, "Yolanda Foster Opens Up About Daughter Bella Hadid's "Shocking and Disappointing" DUI Arrest", E! Online, December 10 2014
↑  ג'יג'י ובלה בהפגנה נגד איסור הכניסה למוסלמים
↑  ראיון עם בלה חדיד
ג'יג'י חדיד חוגגת את חג הקורבן
↑  מערכת mako סלבס, ‏ההפגנה האופנתית של בלה חדיד, באתר ‏מאקו‏, 9 בדצמבר 2017
↑  "Bella Hadid on Being Muslim and Trump's Travel Ban", TeenVogue, ‏4 באפריל 2017 (ארכיון)
↑  שרה ג'יי יאנג, "Bella Hadid: "I am proud to be a Muslim", The Independent, ‏4 באפריל 2017 (ארכיון)
↑  רוב האסקל, "Bella From the Heart: On Health Struggles, Happiness, and Everything In Between", ווג, ‏15 במרץ 2022 (ארכיון)
↑  "Bella Hadid on DKNY and Protesting in New York City", ELLE, ‏26 במרץ 2017 (ארכיון)
↑  מערכת mako סלבס, ‏בלה חדיד השתתפה במחאה נגד ההכרה בירושלים כבירת ישראל, באתר ‏מאקו‏, 9 בדצמבר 2017
↑  נאוה סילוורה‏, ג'יג'י ובלה חדיד VS טראמפ: האחיות צועדות במחאה נגד מדיניות ההגירה, באתר וואלה, 31 בנובמבר 2017
↑  מערכת mako סלבס, ‏עם כאפייה ודגלים: בלה חדיד מפגינה נגד ישראל, באתר ‏מאקו‏, 18 במאי 2021
↑  וואלה! סלבס‏, בלה חדיד: "הכיבוש הורג נשים וילדים על בסיס קבוע", באתר וואלה, 18 באפריל 2022
↑  איתי יעקב, בלה חדיד שוברת שתיקה: "אסור לקחת ילד או כל אדם ממשפחתו. זה נכון לגבי ישראלים ופלסטינים כאחד", באתר ynet, 27 באוקטובר 2023
↑  איתי יעקב, זכתה פה אחד: בלה חדיד היא דוגמנית השנה, באתר ynet, 25 בדצמבר 2022
↑  כריסטי טרלינגטון, Bella Hadid Is on the 2023 TIME 100 List, טיים, ‏13 באפריל 2023
| --- | --- |
בקרת זהויות :  GND: 1233643150  LNB: 000341864  VIAF: 64162181236508290009   WorldCat (עם VIAF): 64162181236508290009 
בלה (משמאל) עם אחותה ג'יג'י חדיד, 2017
ויליאם בבל

| --- | --- |
 לידה:  1690? לונדון, ממלכת אנגליה 
 פטירה:  23 בספטמבר 1723 (בגיל 33 בערך) איזלינגטון, הממלכה המאוחדת 
 מוקד פעילות:  ממלכת בריטניה הגדולה 
 זרם:  המוזיקה הקלאסית בתקופת הבארוק 
 שפה מועדפת:  אנגלית 
 כלי נגינה:  צ'מבלו, עוגב, כינור 
 
ויליאם בֶּבֵּל (באנגלית: William Babell;‏ 1690 - 23 בספטמבר 1723) היה מוזיקאי אנגלי, מלחין ומעבד פורה של מוזיקה קולית לצ'מבלו.
קורות חיים

את חינוכו המוזיקלי קיבל מאביו, צ'ארלס בבל, נגן בסון בתזמורת דרורי ליין, מיוהאן כריסטוף פפוש וייתכן גם מהנדל. היה כנר בתזמורת הפרטית של ג'ורג' ה-I וכצ'מבליסט מ-1711, בחברת ויליאם קורבט, ג'יימס פייסיביל ומאוחר יותר מת'יו דובורג. עמד בקשרים עם תיאטרון לינקולן ין. בנובמבר 1718 קיבל את משרת נגן עוגב ב"כנסיית כל הקדושים" שברחוב ברד (All Hallows, Bread Street). לימים ירשו ג'ון סטנלי.
כתב מספר עיבודים למקלדת של אריות אהובות בזמנו. אלה יצאו לאור בצרפת, הולנד וגרמניה כמו גם באנגליה, והיו נדבך המוניטין המוזיקלי שיצא לו. סגננו הושפע עמוקות מזה של הנדל בשל היכרותו הקרובה עם עבודתו, עם שיטותיו ואיתו. מאתזון, בן זמנו של בבל, חשב כי זה עלה על הנדל בנגינה בעוגב, לעומתו היסטוריון המוזיקה, ברני, ביקר את נוהגו לבצע עיבודים בטענה, כי בבל:
רכש תהילה ברבים על ידי עיבוד ארכני ללא צורך של השירים האהובים מהאופרה רינאלדו (מאת הנדל) ומאחרות, בנות התקופה, לתרגילי אצבעות ראוותניים ומבריקים, שאפשרו לו להדהים את קהל שומעיו הנבער מדעת בנגינת צלילים בודדים בזריזות אצבעות בלבד, ללא טעם, הבעה, הרמוניה או מודולציה, ולזכות במוניטין של מבצע דגול בהשקעה מועטה ... מר בבל... מפגין הן בטלנות והן שחצנות כאחת.
למעט הביקורת של ברני, היסטוריון המוזיקה וחברו, ג'ון הוקינס, ציין, "בבל עשה חיל... כשעיבד את האריות לספר תרגילי נגינה, שבודדים מלבדו יוכלו לבצע כראוי, ומזה זמן רב הם מהוללים בצדק'. בין העתקי בבל לאריות, 'Vo' far guerra', מרינאלדו, שהנדל ייעד כקטע ראווה לנגינתו בצ'מבלו ומצטיין בווירטואוזיות. ההעתק של בבל נעשה מן הזיכרון, לאחר ששמע את הנדל מאלתר אותו במהלך ביצוע היצירה. ב-1894 הוציא לאור המו"ל פרידריך קריזנדר את עיבוד רינאלדו של בבל לכלי מקלדת בכרך ה-48 של "חברת הנדל הגרמנית" (ההוצאה כללה 105 כרכים).
בנוסף הלחין בבל סונאטות לכינור או אבוב וקונטינואו, קונצ'רטי ומגוון יצירות אחרות. הפרקים האיטיים שהלחין מאירים מסורות ביצוע, קישוט ואלתור במאה ה-18, ומהווים דוגמה חשובה עבור מוזיקולוגים ומבצעים באסכולת הביצוע ההיסטורי. מותו המוקדם יוחס לאופיו הדקדנטי, בדומה לתיאורים של הנדל, ידידו. הוא נקבר בכנסיית "כל הקדושים" בקננברי, איזלינגטון.
DRK

| --- | --- |

 מאפיינים כלליים
 יצרן:  DRK Kits
 יחידות שיוצרו:  59 
 הרכבה:  בריטניה בריטניה
 מפרט טכני
 מנוע:  4 צילינדרים, 845 סמ"ק (מנוע רנו 4), מנוע קירור מים  4 צילינדרים, 1,108 סמ"ק (מנוע רנו 6), מנוע קירור מים  4 צילינדרים, 1,289 סמ"ק (מנוע רנו 5), מנוע קירור מים
 הילוכים:  תמסורת ידנית - 4 מהירויות
 מעצב:  Derek Callister  Robert Callister  Keith Hamer
 
דגם "DRK"
DRK היא מכונית ספורט פתוחה (רודסטר), בתצורת תלת אופן מתוצרת DRK Kits אשר יוצרה בבריטניה בין השנים 1987–1998.
דגם ה-DRK הוצג לראשונה במאי 1986. שם דגם ה-DRK נגזר מהשמות הפרטיים של שלושת מעצבי הדגם (Derek Callister, Robert Callister and Keith Hamer).
סך הכול יוצרו 59 יחידות.
מפעל היצרן מוקם ב"Ellesmere Port" במחוז צ'שייר בבריטניה.
DRK

רודסטר
תלת אופן - מקדימה 2 גלגלים, מאחור גלגל בודד (גלגל רזרבי - מוברג בצד מכסה המנוע (חיצוני)
2 מושבים
מחיר היחידה החל מ-2,400 שטרלינג
DRK > מנועי DRK

מנוע הנעה קדמית
מנוע רנו 4 845 סמ"ק
מנוע רנו 6 1,108 סמ"ק
מנוע רנו 5 1,289 סמ"ק
מחיר היחידה החל מ-2,400 שטרלינג
לקריאה נוספת

דגם "DRK" שנת 1992  (i-bidder.com/en-gb/auction-catalogues)
הערות שוליים

↑  דגם "DRK" allcarindex.com/main-index/car-make-details/United-Kingdom-DRK
↑  דגם  "DRK" 3wheelers.com/drk.html
↑  Rees, Chris (2013), Three-Wheelers A–Z:The Definitive Encyclopaedia of Three-Wheeled Vehicles from 1940 to Date, Quiller Print, ISBN 978-0-9926651-0-4
↑  דגמי "DRK" scholar-racing96.com/drk
↑  דגם "DRK" hubnut.org/2015/06/01/what-on-earth-is-that-driving-a-drk
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "DRK".
בוריס ברמן

| --- | --- |
אין תמונה חופשית
 לידה:  3 באפריל 1948 (בן 76) מוסקבה, ברה"מ 
 מוקד פעילות:  ארצות הברית 
 מקום לימודים:  הקונסרבטוריון של מוסקבה 
 סוגה:  מוזיקה קלאסית 
 כלי נגינה:  פסנתר 
 
בוריס ברמן (באנגלית: Boris Berman, ברוסית: Бори́с Бе́рман; נולד ב-3 באפריל 1948) הוא פסנתרן, נגן צ'מבלו ומורה יהודי-רוסי.
חייו

ברמן, יליד מוסקבה, למד אצל לב אובורין בקונסרבטוריון של מוסקבה. הופעתו הראשונה הייתה במוסקבה בשנת 1965. הוא הצטרף להרכב מוזיקה עתיקה, בשעתו היחיד בברית המועצות, כצ'מבליסט. במקביל עבד עם מלחינים בני התקופה כמו אלפרד שניטקה ואדיסון דניסוב. הוא ניגן בהופעות הראשונות ברוסיה של יצירות מאת ארנולד שנברג, קרלהיינץ שטוקהאוזן, לוצ'אנו בריו וג'ורג' ליגטי.
בשנת 1973 קיבל היתר לעזוב את ברית המועצות ולעלות לישראל. ב-1979 היגר לארצות הברית, ומאז לימד באוניברסיטת בוסטון, אוניברסיטת ברנדייס, אוניברסיטת אינדיאנה ובית הספר למוזיקה של אוניברסיטת ייל. ברמן הקליט את מכלול יצירותיו לפסנתר של פרוקופייב לחברת צ'אנדוס, נוסף להקלטות אחרות.
בשנת 2008 ראה אור ספרו של ברמן, "הסונאטות לפסנתר של פרוקופייב", בהוצאת אוניברסיטת ייל.
הערות שוליים

↑  דייוויד פאנינג, מילון גרוב למוזיקה ומוזיקאים אונליין
| --- | --- |
בקרת זהויות :  NLI: 987007273105605171  PLWABN: 9810541566005606  BnF: cb13961694f (data)  CANTIC: a11083967  CiNii: DA12399461  GND: 133068218  ICCU: UBOV530214  ISNI: 0000 0000 7839 0003  LCCN: n82224579  LNB: 000039562  MusicBrainz: a231e945-8fbd-4db5-9c10-e4bade592dc7  NDL: 01200648  NKC: xx0085927  NLK: KAC201807571  NTA: 071311858  SUDOC: 139864377  VIAF: 7581004   WorldCat (עם VIAF): 7581004
מאי לווי

אליפות ישראל (בריכת 25 מטר) במשחה ל-200 מטר גב, דצמבר 2016, מימין: יעל דניאלי, אביב ברזלי, אלכסנדרה שצקיק (קזחסטן) ומאי לווי
מאי לווי (נולדה ב-18 במאי 2001) היא שחיינית ישראלית, אלופת ישראל (2021) במשחה ל-200 מטר פרפר ואלופת המכביה (2022) במשחה ל-400 מטר מעורב אישי.
ביוגרפיה

לווי נולדה בישראל. היא שוחה מגיל 6. היא התאמנה בקבוצת מכבי קריית אונו בהדרכתו של אייל גפני ומשנת 2015 היא התאמנה בפנימיית המחוננים במכון וינגייט בהדרכתם של לאוניד קאופמן, חנן גלעד ולירן וקנין ואחר כך עם לוקה גברילו. כיום, היא מתאמנת בקבוצת מכבי תל אביב כפר המכביה בהדרכתו של פליקס רובינשטיין.
ביוגרפיה > 2016

באליפות ישראל שנערכה בווינגייט ביולי 2016 סיימה לווי 3 פעמים במקום שישי, במשחה ל-200 מטר גב בשיא אישי חדש של 2:23.42 דקות, במשחה ל-200 מטר פרפר בתוצאה של 2:23.43 דקות ובמשחה ל-400 מטר מעורב אישי בתוצאה של 5:15.31 דקות.
באליפות ישראל בשחייה (בריכת 25 מטר) שנערכה בווינגייט בסוף דצמבר אותה שנה היא זכתה ב-2 מדליות אישיות, 1 כסף ו-1 ארד. מדליית כסף, במשחה ל-200 מטר גב בשיא אישי חדש של 2:14.36 דקות, אחרי אביב ברזלי מהפועל משגב (2:11.82 דקות) ולפני יעל דניאלי ממכבי פארק מים רעות (2:15.68 דקות) ומדליית ארד, במשחה ל-200 מטר פרפר בשיא אישי חדש של 2:19.18 דקות, אחרי קרן זיבנר מהפועל דולפין נתניה (2:10.20 דקות) וקטרין שפיר ממכבי נהריה (2:15.68 דקות). נוסף לכך, היא סיימה במקום חמישי במשחה ל-100 מטר גב בתוצאה של 1:04.15 דקות ובמקום עשירי במשחה ל-100 מטר פרפר בתוצאה של 1:05.99 דקות. בשלב המוקדמות היא קבעה שיאי אישי חדש של 1:03.56 דקות.
ביוגרפיה > 2017

באליפות האקדמיה שנערכה בווינגייט בסוף אפריל 2017 זכתה לווי ב-3 מדליות, אחת מכל סוג. מדליית זהב, במשחה ל-200 מטר פרפר בשיא אישי חדש של 2:17.70 דקות, מדליית כסף, במשחה ל-200 מטר מעורב אישי בשיא אישי חדש של 2:23.82 דקות ומדליית ארד, במשחה ל-100 מטר פרפר בשיא אישי חדש של 1:03.86 דקות.
באליפות אירופה בשחייה לנוער שנערכה בווינגייט בסוף יוני אותה שנה היא סיימה במקום 19 במשחה ל-200 מטר פרפר בתוצאה של 2:19.20 דקות, במקום 34 במשחה ל-100 מטר פרפר בשיא אישי חדש של 1:03.14 דקות ובמקום 38 במשחה ל-200 מטר מעורב אישי בתוצאה של 2:24.95 דקות.
שבוע וחצי לאחר מכן, בתחרויות השחייה לנוער של המכביה העשרים שנערכו בווינגייט בתחילת יולי אותה שנה היא זכתה ב-3 מדליות זהב, במשחה ל-100 מטר פרפר בשיא אישי חדש של 1:02.60 דקות, במשחה ל-200 מטר פרפר בשיא אישי חדש של 2:16.84 דקות ובמשחה ל-200 מטר מעורב אישי בשיא אישי חדש של 2:21.89 דקות.
שלושה שבועות לאחר מכן, באליפות ישראל שנערכה בווינגייט באוגוסט אותה שנה היא זכתה במדליית כסף במשחה ל-200 מטר פרפר בתוצאה של 2:18.21 דקות, אחרי קטרין שפיר (2:17.31 דקות) ולפני בר גולדין מהפועל חולון (2:22.67 דקות). נוסף לכך, היא סיימה במקום רביעי במשחה ל-100 מטר פרפר בתוצאה של 1:02.81 דקות ובמקום חמישי במשחה ל-200 מטר מעורב אישי בתוצאה של 2:23.58 דקות.
ביוגרפיה > 2017 > אלופת ישראל (בריכת 25 מטר)

באליפות ישראל בשחייה (בריכת 25 מטר) שנערכה בווינגייט בסוף דצמבר אותה שנה זכתה לווי ב-4 מדליות אישיות, 1 זהב, 1 כסף ו-2 ארד. מדליית זהב, במשחה ל-200 מטר פרפר בשיא ישראלי חדש לגילאי 16 ו-17 של 2:13.15 דקות, לפני קטרין שפיר (2:15.53 דקות) ושרון שטיימן מהפועל פליפר חדרה שקבעה שיא ישראלי חדש לגילאי 12 ו-13 של 2:17.73 דקות. מדליית כסף, במשחה ל-200 מטר מעורב אישי בשיא אישי חדש של 2:16.53 דקות, אחרי לאה פולונסקי ממכבי חיפה שקבעה שיא ישראלי חדש לנוער (15 עד 18) של 2:12.59 דקות ולפני קטרין שפיר (2:18.41 דקות). מדליות ארד, במשחה ל-100 מטר פרפר בשיא אישי חדש של 1:01.68 דקות, אחרי עמית עברי מהפועל עמק חפר (57.85 שניות) ולאה פולונסקי שקבעה שיא ישראלי חדש לגילאי 15, 16 ו-1 של 59.61 שניות ובמשחה ל-400 מטר מעורב אישי בתוצאה של 4:52.12 דקות, אחרי שחר מנחם שקבעה שיא ישראלי חדש של 4:40.11 דקות ויעל דניאלי (4:51.16 דקות), שתיהן ממכבי פארק מים רעות.
ביוגרפיה > 2018

באליפות פנימיית מכון וינגייט שנערכה בתחילת מאי 2018 זכתה לווי במדליית זהב במשחה ל-200 מטר פרפר בשיא נוער חדש של 2:14.22 דקות, שיפור לשיא הוותיק בן ה-17 שנים של ורד בורוכובסקי (2:14.24 דקות).
המנצחות במשחה ל-200 מטר פרפר, אליפות ישראל בשחייה, דצמבר 2017. מימין: שרון שטיימן, מאי לווי וקטרין שפיר.
PowerBook

| --- | --- |

 מידע כללי
 סוג:  מותג 
 יצרן:  אפל 
 
PowerBook (Macintosh PowerBook עד 1997) הוא משפחה של מחשבי מקינטוש ניידים שתוכננו, יוצרו ושווקו על ידי חברת "אפל" בשנים 1991–2006. במשך השנים קו מוצרי ה-PowerBook עבר מספר שדרוגים מקיפים ועיצובים מחדש, ולעיתים קרובות היה הראשון ששילב תכונות שיהפכו מאוחר יותר לסטנדרט במחשבים ניידים מתחרים. קו מוצרי ה-PowerBook היה מיועד בעיקר לשוק המקצועי. בשנת 1999 נוספה לקו משפחת מוצרי ה-iBook שהתמקד בשוק הביתי ובשוק החינוך.
ה-PowerBook הוחלף על ידי ה-MacBook Pro בשנת 2006, כחלק מהמעבר של Mac למעבדי אינטל.
היסטוריה > סדרת PowerBook 100

באוקטובר 1991, השיקה אפל את שלושת דגמי ה-PowerBooks הראשונים: ה-PowerBook 100 הבסיסי, ה-PowerBook 140 החזק יותר, וה-PowerBook 170 היוקרתי, היחיד עם צג מטריצה פעיל. המחשבים עוררו סערה בתעשייה עם המארז האפור כהה והקומפקטי שלהם, כדור העקיבה המובנה והמיקום החדשני של המקלדת שהשאיר מקום למשענות כף היד משני צידי אמצעי ההצבעה שלהם. מחשבים ניידים באותה תקופה עדיין היו מבוססים על  מערכת הפעלה DOS, ונטו למקמם את המקלדת מקדימה לכיוון המשתמש, עם חלל ריק מאחוריה ששימש לעיתים קרובות לסימון מקשי פונקציה. בימים הראשונים של Microsoft Windows, מחשבים ניידים רבים הגיעו עם כדור עקיבה בקצה תבנית המקלדת. מכיוון שהשימוש ב-DOS פינה את מקומו לממשק המשתמש הגרפי, הסידור של ה-PowerBook הפך לפריסה הסטנדרטית שכל המחשבים הניידים העתידיים יישמו בעקבותיו. המחשבים יכלו להריץ כל תוכנה של מקינטוש ולהתחבר לכל רשת של מחשבי מקינטוש. משקל המחשבים היה בין 2.3 ל־3 ק״ג ומחירי הדגמים בארצות־הברית נועו בין 2,300 דולר לדגם הבסיסי ל-6,400 דולר לדגם היוקרתי.
הסדרה הראשונה של מחשבי PowerBook זכתה להצלחה רבה, ותפסה 40% מכלל מכירות המחשבים הניידים. למרות זאת, צוות הפיתוח המקורי עזב לעבוד בחברת קומפאק. כאשר אפל ניסתה להגביר את כוח העיבוד של מחשבים, היא סבלה מבעיות התחממות יתר של מעבד ה-Motorola 68040; הסדרה נאלצה להמשיך להשתמש במעבד Motorola 68030 המזדקן, שלא יכול היה להתחרות עם מחשבים ניידים מבוססי אינטל 80486 מהדור החדש יותר, שהושקו ב-1994. במשך מספר שנים, הושקו מחשבי PowerBook ו-PowerBook Duo חדשים שהציגו שיפורים מצטברים, כולל מסכים צבעוניים, אבל עד אמצע העשור, רוב החברות האחרות העתיקו את רוב התכונות של ה-PowerBook. אפל לא הצליחה להשיק PowerBook מצויד במעבד 68040 עד לסדרת PowerBook 500 ב-1994.
היסטוריה > סדרת PowerBook Duo

סדרת "PowerBook Duo" הושקה ב-1992 סדרת מחשבים בתצורת Subnotebook (אנ'), משולבים עם מחשב שולחני. הם היו סדרה של מחשבים ניידים דקים וקלים מאוד עם מינימום תכונות, שניתן היה להכניס לתחנת עגינה כדי לספק למערכת זיכרון וידאו נוסף, שטח אחסון, קישוריות, וניתן היה לחבר אותם למסך חיצוני.
היסטוריה > סדרת PowerBook 500

בשנת 1994 הוצגה סדרת PowerBook 500 מבוססת מעבד Motorola 68LC040, בשם הקוד Blackbird. סדרת דגמי PowerBooks שהיו יותר מעוצבים ומהירים מסדרת 100, שאותה הם החליפו בתור הדגמים הבינוניים והמתקדמים. סדרת 500 כללה צגי LCD אקטיביים, רמקולים בעלי יכולת סטריאו, והם היו המחשבים הראשונים שהשתמש במשטח נגיעה באופן מסחרי; הם גם היו המחשבים הניידים הראשונים שכללו חיבור אתרנט מובנה. סדרת ה-PowerBook 500 הייתה עמוד התווך של קו המוצרים עד ל-PowerBook 5300. סדרת ה-500 הייתה ה-PowerBook הראשון שכלל התקן לחיבור כרטיס PCMCIA, למרות שזו הייתה תכונה אופציונלית שדרשה מהמשתמש להקריב אחד משני חריצי הסוללה הזמינים כדי לאכלס את כרטיס ה-PCMCIA.
סדרת PowerBook 500 הושקה לאחר שאפל כבר העבירה את דגמי המחשבים השולחניים שלה למגוון מעבדי PowerPC, ושדרוג עתידי שלהם הובטח מאז ההשקה.
סדרת 500 הופסקה לחלוטין עם הצגת מחליפתה PowerBook 5300 מבוסס PPC, כאשר הדגם PowerBook 190 החליף את הדגם 500 בתור הדגם הבסיסי עם מעבד ה-68LC040 שהציעה אפל.
היסטוריה > סדרת PowerBook G3

סדרת ה-PowerBook G3 הושקה ב-1998, עם עיצוב חדש לחלוטין ומארז פלסטיק בצבע שחור. מחשבי הסדרה היו כל כך אופנתיים שדגמי G3 שונים הפכו למחשב האישי של קארי בראדשו בסדרת הטלוויזיה סקס והעיר הגדולה. הסדרה כללה דגמים עם תכונות משתנות, כגון מהירויות עיבוד שונות (מ-233 עד 300 מגה-הרץ) והבחירה בין מסכי 12, 13 או 14 אינץ'. כולם כללו תאי כוננים כפולים המסוגלים להכיל כונני CD-ROM/DVD-ROM, כוננים קשיחים, או אפילו סוללות נוספות. PowerBook G3 דור שנית הושקה בשם הקוד "PDQ", מאוחר יותר ב-1998, עם שינויים קלים באפשרויות התצורה.
היסטוריה > סדרת PowerBook G4

המנכ"ל הזמני סטיב ג'ובס הפנה את תשומת ליבו לעיצוב מחדש של סדרת PowerBook בשנת 2000. התוצאה, הושקה בינואר 2001, סדרת New World PowerBook, שעוצבה מחדש לחלוטין עם מארז טיטניום ומסך רחב בגודל 15.2 אינץ', המתאים לצפייה בסרטים בפורמט רחב. מחשבי הסדרה נבנו עם מעבד PowerPC G4, והם הוגדרו כ"מחשב העל הראשון שאתה באמת יכול לקחת איתך למטוס". הם היו קלים יותר מרוב המחשבים הניידים מבוססי PC, ובשל צריכת החשמל הנמוכה של מעבד ה-PowerPC הם החזיקו מעמד זמן רב יותר ללא טעינה. העיצוב התעשייתי שלהם הפך במהרה לסטנדרט שאחרים בתעשייה יפעלו לפיו, ויצר גל חדש של מחשבים ניידים בעלי מסך רחב.
ה-TiBooks, כפי שהם כונו, גם הפכו לפריט אופנה. הם היו פופולריים במיוחד בעסקי הבידור, שם הם עיטרו שולחנות עבודה רבים בסרטי קולנוע בהוליווד. בגלל המסכים הגדולים והביצועים הגבוהים שלהם, Titanium Powerbook היו המחשבים הניידים הראשונים שנפרסו באופן נרחב כמחשבים ניידים חלופיים למחשבים שולחניים. הם היו זמינים בתצורות של 400 מגה-הרץ, 500 מגה-הרץ, 550 מגה-הרץ, 667 מגה-הרץ, 800 מגה-הרץ, 867 מגה-הרץ ו-1 ג'יגה-הרץ. הם היו מחשבי ה-Powerbook האחרונים שהריצו את מערכת ההפעלה Mac OS 9.
היסטוריה > משבר הסוללות

ב-20 במאי 2005, אפל והוועדה לבטיחות מוצרי צריכה של ארצות הברית (CPSC) הכריזו על החזרה של סוללות ליתיום פגומות של מחשבי ה-PowerBook. סוללות אלו יוצרו על ידי סוני והמחשבים הניידים של חברות אחרות הושפעו מהסוללות הפגומות. ההודעה לעיתונות המשותפת של אפל/CPSC קבעה שקצר פנימי עלול לגרום לתאי הסוללה להתחמם יתר על המידה, דבר המהווה סכנת שריפה. נמכרו כ-128,000 יחידות פגומות. למרות שנראה שהבעיות נפתרו תחילה, הן נמשכו עבור משתמשים רבים. וב-24 באוגוסט 2006, אפל וה-CPSC הכריזו על ריקול נוסף של סוללות נוספות עבור אותם דגמי PowerBook. כ-1.1 מיליון סוללות פגומות נמכרו בארצות הברית וכ-700,000 נוספים בשאר העולם.
היסטוריה > הפסקת הייצור

בכנס המפתחים העולמי של אפל בינואר 2006, הושק ה-MacBook Pro. עם זאת, המחשבים הניידים החדשים הגיעו רק בדגמי 15.4 אינץ' ומכשירי ה-PowerBooks בגודל 12 אינץ' ו-17 אינץ' נותרו זמינים למכירה בחנויות של אפל, כמו גם דגם ה-15 אינץ', שנמכר עד שהמלאי אזל. ב-24 באפריל 2006 הוחלף ה-PowerBook G4 בגודל 17 אינץ' בגרסת MacBook Pro בגודל 17 אינץ'. ה-PowerBook G4 בגודל 12 אינץ' נשאר זמין עד 16 במאי 2006, אז הוצג ה-MacBook כתחליף ל-iBook. בגלל זמינותו בתצורות חזקות במיוחד, הוא נחשב גם תחליף ל-PowerBook בגודל 12 אינץ', וסיים את הייצור של כמעט 15 שנים של מחשבים ממותגי PowerBook.